Canvey Island
Store norske leksikon,Geografi,Verdens geografi,Europa,Storbritannia og Nord-Irlands geografi
Canvey Island er en øy i Storbritannia, England, i grevskapet Essex ved utløpet av Themsen, 48 kilometer øst for London. Øya har et areal på 183 kvadratkilometer og på øya ligger en by med samme navn. Canvey Island har 38 170 innbyggere i 2011.
Canvey Island ligger omlag tre meter over havet og er følgelig flomutsatt. Etter nordsjøflommen i 1953 der 58 av øyas innbyggere mistet livet, ble det bygget nytt flomvern som ble byttet ut med et betydelig mer solid på 1980-tallet. Øya har broforbindelse til fastlandet ved South Benfleet.Jordbruk var den viktigste leveveien fram til begynnelsen av 1900-tallet, og etter noen tiår som attraktiv badeby gjorde petroleumsindustrien sitt inntog i 1936. I dag finnes petroleumsraffineri og store lagertanker for flytende gass. Les mer i Store norske leksikon Storbritannias geografi